În baza articolului 10 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 şi 10/17) şi articolelor 15, 16 şi art. 24, alineatul 2, din Hotărârea Adunării Provinciei privind administrația provincială („Buletinul oficial al P.A.V.” nr.: 37/14, 54/14 - altă hotărâre, 37/2016, 29/2017, 24/2019, 66/2020 și 38/2021), secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e

**REGULAMENTUL**

**PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE – COMUNITĂŢILE NAŢIONALE PENTRU FINANŢAREA ŞI COFINANŢAREA PROGRAMELOR ŞI PROIECTELOR DIN DOMENIUL EDUCAŢIEI ŞI INSTRUCŢIEI PREŞCOLARE DIN PROVINCIA AUTONOMĂ VOIVODINA**

**Articolul 1**

Prin prezentul regulament se stipulează modul, condiţiile, priorităţile şi criteriile pentru repartizarea mijloacelor bugetare (în continuare: mijloacele) pentru finanţarea şi cofinanţarea programelor şi proiectelor din domeniul educaţiei şi instrucţiei preşcolare din Provincia Autonomă Voivodina (în continuare: P.A. Voivodina), în conformitate cu apropriaţiile aprobate în baza hotărârii privind bugetul Provinciei Autonome Voivodina în cadrul părţii speciale a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale (în continuare: Secretariatul).

**Articolul 2**

Drept la repartizarea mijloacelor au unităţile autoguvernării locale din teritoriul P.A. Voivodina, în numele instituţiilor de educaţie şi instrucţie preşcolară din teritoriul P.A. Voivodina al căror fondator este Republica Serbia, Provincia Autonomă şi unitatea autoguvernării locale (în continuare: beneficiarii).

**Articolul 3**

Programele şi proiectele prevăzute la articolul 1 din prezentul regulement se finanţează şi cofinanţează în baza concursului (în continuare: concurs), pe care Secretariatul îl publică cel puţin o dată pe an, în conformitate cu planul financiar al Secretariatului.

Concursul conţine date despre denumirea actului în baza căruia se publică concursul, nivelul mijloacelor totale prevăzute pentru repartizare conform concursului, despre faptul cine poate să se prezinte la concurs şi pentru ce destinaţii, date despre criteriile conform cărora se va face clasamentul cererilor la concurs, modul şi termenul de prezentare a cererilor la concurs, precum şi altă documentaţie prin care se dovedeşte îndeplinirea condiţiilor pentru prezentarea cererilor la concurs.

**Articolul 4**

Concursul se publică pe pagina oficială de internet a Secretariatului, în „Buletinul oficial al Provinciei Autonome Voivodina” şi într-unul din mijloacele de informare publică care acoperă întregul teritoriu al P.A. Voivodina.

Concursul poate fi publicat şi în limbile minorităţilor naţionale – comunităţilor naţionale care sunt în uz oficial în activitatea organelor P.A. Voivodina.

**Articolul 5**

Cererea la concurs se prezintă la pe formularul unic care se publică pe pagina de internet a Secretariatului într-un termen care nu poate fi mai scurt de 15 zile de la data publicării concursului.

O unitate a autoguvernării locale poate să prezinte cel mult două cereri, respectiv să concureze pentru cel mult două programe/proiecte.

**Articolul 6**

Secretariatul își reține dreptul de a-i solicita semntarului cererii după necesitate documentația și informații suplimentare.

**Articolul 7**

Comisia nu va examina:

* cererile incomplete;
* cererile sosite după termenul prevăzut;
* cererile nepermise (cererile prezentate de către persoanele care nu sunt autorizate şi subiecţii care nu sunt prevăzuţi în concurs);
* cererile care nu se referă la destinaţia prevăzută prin concurs la articolul 10 al prezentului regulament;
* cererile care se referă la achiziția de echipament sau întreținere a echipamentului care este în funcția realizării proiectului;
* cererile beneficiarilor care în anul precedent nu au justificat mijloacele acordate prin rapoartele financiare şi narative;
* cererile beneficiarilor care nu au remis raportul financiar/narativ privind realizarea programelor/proiectelor din anul precedent în termenele prevăzute;
* programele, respectiv proiectele a căror realizare nu poate fi realizată preponderent în cursul anului bugetar curent

**Articolul 8**

Secretarul provincial competent pentru activităţile din domeniul educaţiei (în continuare: secretarul provincial) înfiinţează Comisia pentru desfăşurarea concursului de repartizare a mijloacelor pentru programele şi proiectele din domeniul educaţiei şi instrucţiei preşcolare (în continuare: Comisia).

Membrii comisiei sunt obligați să semneze declarația că nu au un interes privat în legătură cu activitatea și deciderea Comisiei, respectiv cu desfășurarea concursului (Declarația privind inexistarea conflictului de interese).

Conflict de interese există dacă un membru al comisiei sau membri ai familiei acestuia (soț sau partener extraconjugal, copil sau părinte) sunt angajați sau membri ai unui organism al beneficiarului care participă la concurs sau la oricare alt subiect juridic afiliat în orice mod cu beneficiarul respectiv, sau raportat la acești beneficiari au un interes material sau imaterial, contrar interesului public, și anume în cazuri de legături familiale, interese economice sau un alt interes comun.

Membrul comisiei semnează declarația înainte de a întreprinde prima acțiune legată de concurs.

În caz că află că este în conflict de interese, membrul comisiei este obligat imediat să informeze cu privire la acest fapt ceilalți membri ai Comisiei și să fie exceptat din activitatea Comisiei în continuare. Secretariatul decide asupra soluționării conflictului de interese în fiecare caz separat, iar atunci când constată conflictul de interese, va numi un nou membru în comisie ca înlocuitor.

Comisia examinează cererile prezentate la concurs.

Comisia stabileşte îndeplinirea condiţiilor prevăzute în concurs.

În urma examinării cererilor prezentate la concurs, Comisia întocmeşte propunerea justificată pentru repartizarea mijloacelor şi o remite secretarului provincial.

**Articolul 9**

Secretarul provincial examinează propunerea Comisiei şi hotărăşte prin decizie cu privire la repartizarea mijloacelor beneficiarilor.

Decizia prevăzută la alineatul 1 din prezentul articol este definitivă.

Rezultatele concursului se publică pe pagina de internet a Secretariatului.

**Articolul 10**

La examinarea cererilor prezentate la Concurs, Comisia va lua în considerare programele şi proiectele din domeniul educaţiei şi instrucţiei preşcolare, care se referă la:

1. **Modernizarea activităţii instructiv-educative**

1a) modernizarea procesului didactic prin inovațiile și creativitatea tuturor participanților,

1b) perfecționarea cadrelor didactice (pentru unitățile autoguvernării locale subdezvoltate și extrem de subdezvoltate conform listei unice privind dezvoltarea regiunilor și unităților autoguvernărilor locale).

1. **Sprijin învățământului incluziv**

2a) includerea socială şi progresul elevilor cu dizabilităţi şi a copiilor din grupurile sociale vulnerabile

2b) sprijin elevilor cu aptitudini excepţionale, dezvoltarea talentelor în conformitate cu nevoile lor educativ-instructive

**3. Cultivarea multiculturalismului/interculturalismului și tradiției, a limbii materne a persoanelor aparținând minorităților naționale – comunităților naționale**

- crearea condiţiilor pentru cunoaşterea reciprocă şi însuşirea cunoştinţelor despre istoria, cultura şi tradiţia copiilor aparţinând diverselor minorităţi naţionale-comunităţi naţionale

**Articolul 11**

Cu prilejul stabilirii nivelului de mijloace pentru repartizare, se aplică următoarele criterii:

1. Răspunsul la tema programului/proiectului:

* Obiectivele şi activităţile programului/proiectului sunt în conformitate cu priorităţile concursului
* Obiectivele programelor/proiectelor sunt clare, concrete şi realizabile
* Activităţile sunt reale şi adecvate pentru atingerea obiectivelor

1. **Impactul programului/proiectului propus:**

* Mărimea grupului ţintă
* Vizibilitatea programului/proiectului
* Durabilitatea rezultatelor programului/proiectului
* Includerea instituţiilor partenere la realizarea programului/proiectului

1. Competenţa propunătorului şi experienţa de până în prezent

* Experienţa de până în prezent la realizarea programului/proiectului care contribuie la îmbunătăţirea

activității educativ - instructive.

**Articolul 12**

Obligaţia pentru repartizarea mijloacelor Secretariatul o preia în baza contractului pe care-l încheie cu unitatea autoguvernării locale, în sensul legii prin care se reglementează sistemul bugetar.

**Articolul 13**

Cu scopul monitorizării realizării programului sau proiectului, Secretariatul poate realiza vizite de monitorizare.

Pentru programele sau proiectele a căror durată este mai mare de șase luni și a căror valoare a mijloacelor aprobate este mai mare de 500.000,00 dinari, precum și programele sau proiectele care durează mai mult de un an, Secretariatul realizează cel puțin o vizită de monitorizare pe durata programului sau proiectului, respectiv cel puțin o dată pe an.

Secretariatul Provincial întocmește raportul privind vizita de monitorizarea în termen de 10 zile de la data realizării vizitei.

**Articolul 14**

Beneficiarul este obligat ca mijloacele acordate să le folosească conform destinaţiilor şi în mod legal, iar mijloacele necheltuite să le restituie în bugetul P.A. Voivodina.

Beneficiarul are obligaţia de a prezenta raport privind folosirea mijloacelor cel târziu în termen de 15 (cincisprezece) zile de la termenul stabilit pentru realizarea destinaţiei pentru care au fost repartizate mijloacele, cu documentaţia aferentă pe care au autentificat-o persoanele responsabile.

Beneficiarul care nu va remite raportul în termenul prevăzut, va primi un avertisment.

Dacă nici după primirea Avertismentului, nu va remite raportul financiar și narativ complet în termen de 8 zile de la primirea acestuia, beneficiarul este obligat să restituie mijloacele în bugetul P.A.V. și îşi pierde dreptul de a concura la următorul concurs.

Beneficiarul este obligat să restituie mijloacele primite în bugetul P.A. Voivodina, în cazul în care se stabilește că mijloacele nu au fost folosite pentru realizarea destinației pentru care au fost acordate.

În cazul suspectării că mijloacele acordate în anumite cazuri n-au fost folosite conform destinaţiei, Secretariatul va demara procedura în faţa inspecţiei bugetare competente, în vederea controlului folosirii mijloacelor conform destinaţiei şi în mod legal.

**Articolul 15**

Prezentul regulament intră în vigoare pe data publicării în ''Buletinul oficial al Provinciei Autonome Voivodina'' și va fi postat pe site-ul oficial al Secretariatului Provincial pentru Educație, Reglementări, Administrație și Minoritățile Naționale - Comunitățile Naționale.

Pe data intrării în vigoare a prezentului regulament se abrogă Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea programelor şi proiectelor din domeniul educaţiei şi instrucţiei preşcolare din Provincia Autonomă Voivodina („Buletinul oficial al P.A.V.” nr.9/19).

SECRETARIATUL PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI

MINORITĂŢILE NAŢIONALE - COMUNITĂŢILE NAŢIONALE

Numărul: 128-451-110/2023

13.02.2023, Novi Sad Secretarul provincial

Szakállas Zsolt